Denominació dels centres docents
Requisits d'instal·lacions comunes a tots els centres
Dels centres d'educació infantil
Instal·lacions i condicions materials dels centres que ofereixen el segon cicle de l'educació infantil
Requisits de titulació dels professionals que atenen l'educació infantil
Dels centres d'educació primària
Instal·lacions i condicions materials dels centres
Requisits de titulació acadèmica del professorat que imparteix educació primària
Dels centres d'educació secundària
Article 13 - Disposició final tercera
Instal·lacions i condicions materials dels centres que imparteixen educació secundària obligatòria
Instal·lacions i condicions materials dels centres que imparteixen batxillerat
Professionals que atenen l'educació secundària obligatòria i el batxillerat
Nombre mínim de professors dels centres que ofereixen l'educació secundària obligatòria i el batxillerat
Requisits de centres que ofereixen els programes de qualificació professional inicial
Flexibilització dels requisits d'instal·lacions per als centres docents que imparteixin diferents ensenyaments en el mateix edifici o recinte escolar
Centres que ofereixen l'educació de persones adultes
Centres que atenguin poblacions d'especials característiques sociodemogràfiques
Centres docents reconeguts per acords internacionals
Centres acollits al règim de concerts
Sol·licituds d'autorització de nous centres
Acreditació de l'habilitació per a la docència
Vigència del Reial decret 1004/1991, de 14 de juny, pel qual s'estableixen els requisits mínims dels centres que imparteixin ensenyaments de règim general no universitaris
La Llei orgànica 8/1985, de 3 de juliol, reguladora del dret a l'educació, estableix, a l'article 14, que tots els centres docents, independentment de la seva titularitat, han de reunir uns requisits mínims pel que fa a titulació acadèmica del professorat, relació numèrica alumne-professor, instal·lacions docents i esportives, i nombre de llocs escolars, per impartir ensenyaments amb garantia de qualitat.
Per la seva banda, l'article 23 de la mateixa Llei condiciona l'obertura i funcionament dels centres docents privats al principi d'autorització administrativa que s'ha de concedir sempre que aquells reuneixin els requisits mínims establerts.
La Llei orgànica 2/2006, de 3 de maig, d'educació, inclou novetats en la distribució de competències normatives en el primer cicle d'educació infantil, així com en l'organització dels ensenyaments oficials, que afecten, entre d'altres, noves matèries i els currículums de les diferents etapes educatives.
Per això és necessari revisar la normativa bàsica que regula els requisits mínims que han de reunir els centres docents que les imparteixin, i especialment el Reial decret 1004/1991, de 14 de juny, pel qual s'estableixen els requisits mínims dels centres que imparteixin ensenyaments de règim general no universitaris, que va recobrar vigència com a conseqüència de la sentència del Tribunal Suprem per la qual es va anul·lar el Reial decret 1537/2003, de 5 de desembre, pel qual s'estableixen els requisits mínims dels centres que imparteixin ensenyaments escolars de règim general.
En aquest sentit, la normativa bàsica relativa als requisits dels centres docents que imparteixen ensenyaments regulats a la Llei orgànica d'educació ha de constituir el denominador comú que garanteixi la prestació del servei educatiu en condicions de qualitat i igualtat per satisfer el dret constitucional a l'educació.
A més de l'habilitació expressa al Govern perquè reguli els requisits mínims dels centres docents que conté l'article 14 de la Llei orgànica 8/1985, reguladora del dret a l'educació, el rang reglamentari d'aquesta norma està justificat perquè resulta un complement indispensable a la legislació educativa, així com un complement necessari per assolir el denominador comú que persegueix la normativa bàsica estatal, ja que una norma reglamentària és l'instrument idoni atès el caràcter tècnic de la regulació relativa a la titulació acadèmica del professorat, relació numèrica alumne-professor, i a les instal·lacions docents i esportives dels centres docents.
D'altra banda, la Llei 17/2009, de 23 de novembre, sobre el lliure accés a les activitats de serveis i el seu exercici, afecta els requisits als quals se sotmet la prestació de serveis educatius d'interès econòmic general, en tant que els esmentats requisits han de tenir caràcter reglat, ser clars i inequívocs, objectius i imparcials, transparents, proporcionats a l'objectiu d'interès general i donar-se a conèixer amb antelació.
En aquest sentit, es remet la regulació dels aspectes tècnics relacionats amb els requisits que han de reunir les instal·lacions docents al que estableix el Reial decret 314/2006, de 17 de març, pel qual s'aprova el Codi Tècnic d'Edificació, on s'estableixen les normes tècniques relatives a la seguretat estructural, la seguretat d'utilització, la salubritat, la protecció contra el soroll, l'estalvi d'energia i la seguretat en cas d'incendi, i fixa, entre altres requisits, una ocupació de 2 metres quadrats per persona en aules infantils, 1,5 metres quadrats per persona a la resta de les aules i 5 metres quadrats per persona en els espais diferents de les aules com laboratoris, tallers, gimnasos, sales de dibuix, etc.
Per a l'elaboració d'aquest Reial decret han estat consultades les comunitats autònomes en el si de la Conferència Sectorial d'Educació i s'ha sol·licitat l'informe previ del Consell Escolar de l'Estat.
En virtut d'això, a proposta del ministre d'Educació, d'acord amb el Consell d'Estat, i amb la deliberació prèvia del Consell de Ministres en la reunió del dia 12 de febrer de 2010,
Aquest Reial decret té per objecte establir els requisits mínims que han de complir els centres docents que imparteixin els ensenyaments d'educació infantil de segon cicle, educació primària, educació secundària obligatòria, batxillerat i formació professional.
Els requisits mínims es refereixen a la titulació acadèmica del professorat, la relació numèrica alumne-professor, les instal·lacions docents i esportives i el nombre de llocs escolars.
Igualment, aquest Reial decret estableix els requisits mínims de titulació acadèmica del professorat del primer cicle de l'educació infantil.
Els centres docents tenen la denominació genèrica que estableixen els articles 111 i 114 de la Llei orgànica 2/2006, de 3 de maig, d'educació.
Tots els centres docents que imparteixin els ensenyaments d'educació infantil de segon cicle, educació primària, educació secundària obligatòria, batxillerat i formació professional s'han d'ajustar al que estableixen la Llei orgànica 8/1985, de 3 de juliol, reguladora del dret a l'educació, la Llei orgànica 2/2006, d'educació, i les normes que les despleguin, així com al que disposa el Reial decret 314/2006, de 17 de març, pel qual s'aprova el Codi Tècnic d'Edificació.
Els centres docents esmentats a l'apartat anterior han de complir, com a mínim, els següents requisits relatius a les instal·lacions:
a ) Situar-se en edificis independents, destinats exclusivament a ús escolar, si bé les instal·lacions poden ser utilitzades fora de l'horari escolar per a la realització d'altres activitats de caràcter educatiu, cultural o esportiu.
En el cas de centres docents que imparteixin el segon cicle d'educació infantil, han de tenir, a més, accés independent de la resta d'instal·lacions.
b ) Reunir les condicions de seguretat estructural, de seguretat en cas d'incendi, de seguretat d'utilització, de salubritat, de protecció contra el soroll i d'estalvi d'energia que assenyala la legislació vigent.
Així mateix, han de complir els requisits de protecció laboral que estableix la legislació vigent.
c ) Tenir, en els espais on es porti a terme la pràctica docent, ventilació i il·luminació natural i directa des de l'exterior.
d ) Disposar de les condicions d'accessibilitat i supressió de barreres exigides per la legislació relativa a les condicions bàsiques d'accessibilitat universal i no-discriminació de persones amb discapacitat, sense perjudici dels ajustos raonables que s'hagin d'adoptar.
e ) Disposar com a mínim dels espais i instal·lacions següents:
Despatxos de direcció, d'activitats de coordinació i d'orientació.
Espais destinats a l'administració.
Espais apropiats per a les reunions de les associacions d'alumnes i de mares i pares d'alumnes,
en el cas de centres sostinguts amb fons públics.
Lavabos i serveis higienicosanitaris adequats al nombre de llocs escolars, a les necessitats de l'alumnat i del personal educatiu del centre, així com lavabos i serveis higienicosanitaris adaptats per a persones amb discapacitat en el nombre, la proporció i les condicions d'ús funcional que la legislació aplicable en matèria d'accessibilitat estableix.
Espais necessaris per impartir els suports a l'alumnat amb necessitats específiques de suport educatiu.
Els centres docents que imparteixin l'educació primària, l'educació secundària obligatòria i/o el batxillerat han de tenir, a més:
Un pati d'esbarjo, parcialment cobert, susceptible de ser utilitzat com a pista poliesportiva, amb una superfície adequada al nombre de llocs escolars.
En cap cas ha de ser inferior a 900 metres quadrats.
Biblioteca, amb una superfície, com a mínim, de 45 metres quadrats en els centres que imparteixin l'educació primària, i de 75 metres quadrats en els centres que imparteixin l'educació secundària obligatòria o el batxillerat.
Un gimnàs amb una superfície adequada al nombre de llocs escolars.
Tots els espais en els quals es portin a terme accions docents, així com la biblioteca, han de disposar d'accés a les tecnologies de la informació i la comunicació en la quantitat i la qualitat adequades al nombre de llocs escolars, i s'ha de garantir l'accessibilitat als entorns digitals de l'alumnat amb capacitats diferents.
Els requisits d'instal·lacions es poden flexibilitzar d'acord amb el que estableixen l'article 20 i la disposició addicional tercera d'aquest Reial decret.
El nombre de llocs escolars dels centres s'ha de fixar en les disposicions corresponents per les quals se n'autoritzi l'obertura i funcionament, tenint en compte el nombre màxim d'alumnes per unitat escolar i el nombre total d'unitats autoritzades en funció de les instal·lacions i condicions materials que estableix aquest Reial decret.
Als efectes del que disposa aquest Reial decret, s'entén per nombre de llocs escolars el nombre d'alumnes que un centre pot atendre simultàniament, de forma que es garanteixin les condicions de qualitat exigibles per a la impartició de l'ensenyament.
Els centres poden oferir el primer cicle d'aquesta etapa educativa, el segon, o tots dos.
Els centres que ofereixen el primer cicle d'educació infantil es regeixen pel que disposa la regulació específica establerta per l'Administració educativa competent, d'acord amb l'article 14.7 de la Llei orgànica d'educació, pel que fa a la relació numèrica alumnat-professor, a les instal·lacions i al nombre de llocs escolars.
Els centres que ofereixen el segon cicle de l'educació infantil han de disposar d'un mínim de tres unitats, sense perjudici del que estableix la disposició addicional tercera del present Reial decret.
Aquests centres han de disposar, com a mínim, de les instal·lacions i condicions materials següents:
a ) Una aula per cada unitat amb una superfície adequada al nombre de llocs escolars autoritzats i en tot cas, amb un mínim de 2 metres quadrats per lloc escolar.
c ) Un pati de jocs, d'ús exclusiu del centre, amb una superfície adequada al nombre de llocs escolars autoritzats i mai inferior a 150 metres quadrats per cada sis unitats o fracció, amb horari d'utilització diferenciat en cas que s'escolaritzin alumnes d'altres etapes educatives.
Els centres docents que ofereixen el segon cicle de l'educació infantil han de tenir, com a màxim, 25 alumnes per unitat escolar.
L'atenció educativa en el primer cicle d'educació infantil ha de ser a càrrec de professionals que tinguin el títol de grau que habiliti per a l'exercici de la professió de mestre d'educació infantil, el títol de mestre amb l'especialitat d'educació infantil o el títol de tècnic superior en educació infantil regulat en el Reial decret 1394/2007, de 29 d'octubre.
Les administracions educatives han de garantir la presència en els centres als quals es refereix l'apartat anterior del nombre necessari de graduats en el títol que habiliti per a l'exercici de la professió de mestre d'educació infantil, o de mestres amb l'especialitat en educació infantil per garantir l'elaboració, el seguiment i l'avaluació de la proposta pedagògica a la qual es refereix l'article 14.2 de la Llei orgànica 2/2006, de 3 de maig, d'educació.
El segon cicle d'educació infantil ha de ser a càrrec de professionals que tinguin el títol de grau en educació infantil, o el títol de mestre amb l'especialitat d'educació infantil.
Quan els ensenyaments impartits ho requereixin, el grup pot ser atès per mestres d'altres especialitats.
Els centres que ofereixin el segon cicle de l'educació infantil han de tenir, com a mínim, un graduat en educació infantil o un mestre especialista en educació infantil per cada unitat.
Els centres en els quals s'imparteixin els cicles primer i segon han de tenir el personal qualificat al qual es refereix el present article d'aquest Reial decret.
Els centres d'educació infantil que escolaritzin nens que presentin necessitat específica de suport educatiu han de disposar, si s'escau, dels recursos humans i materials de suport que determini l'Administració educativa competent, necessaris per garantir l'atenció correcta d'aquest alumnat.
Els centres d'educació primària han de tenir, com a mínim, una unitat per cada curs, llevat del que estableix la disposició addicional tercera del present Reial decret.
Els centres d'educació primària han de tenir, com a mínim, les instal·lacions i condicions materials següents:
b ) Un espai per cada sis unitats per a desdoblament de grups i un altre per a activitats de suport i reforç pedagògic.
c ) Una sala polivalent, amb una superfície adequada al nombre de llocs escolars autoritzats, que es pot compartimentar amb mampares mòbils.
Els centres d'educació primària han de tenir, com a màxim, 25 alumnes per unitat escolar.
Els centres d'educació primària han de disposar, com a mínim, d'un mestre per cada grup d'alumnes i han de garantir, en tot cas, l'existència de graduats en educació primària o mestres amb la qualificació adequada per impartir l'ensenyament de la música, l'educació física i les llengües estrangeres.
A més del personal docent que estableixen els apartats anteriors, els centres d'educació primària que escolaritzin nens que presentin necessitat específica de suport educatiu han de disposar, si s'escau, dels recursos humans i materials de suport que determini l'Administració educativa competent, necessaris per garantir la correcta atenció d'aquest alumnat.
En els centres d'educació secundària es pot impartir l'educació secundària obligatòria, el batxillerat i la formació professional.
En els centres d'educació secundària que ofereixin els ensenyaments d'educació secundària obligatòria s'han d'impartir els quatre cursos de què consta aquesta etapa educativa amb subjecció a l'ordenació acadèmica en vigor.
Els centres esmentats han de tenir, com a mínim, una unitat per a cada curs i disposar de les instal·lacions i condicions materials recollides a l'article següent.
Els centres docents que imparteixen títols de formació professional estan sotmesos als requisits mínims que estableix aquest Reial decret, així com els que estableix el Reial decret 1538/2006, de 15 de desembre, pel qual s'estableix l'ordenació general de la formació professional del sistema educatiu, i la normativa que reguli els títols de tècnic i títols de tècnic superior de formació professional.
Els centres en els quals s'imparteixi educació secundària obligatòria han de disposar, com a mínim, de les instal·lacions següents:
b ) Per cada 12 unitats o fracció, una aula taller per a tecnologies i dues aules per a les activitats relacionades amb les matèries de música i educació plàstica i visual, respectivament.
c ) Almenys un laboratori de ciències experimentals per cada 12 unitats o fracció.
d ) Un espai per cada vuit unitats per a desdoblament de grups i un altre per a activitats de suport i reforç pedagògic.
Els centres en els quals s'imparteixi batxillerat han de disposar, com a mínim, d'una aula per cada unitat amb una superfície adequada al nombre d'alumnes escolaritzats i, en tot cas, amb un mínim d'1,5 metres quadrats per lloc escolar.
Un espai per cada quatre unitats per a desdoblament de grups i un altre per a activitats de suport i reforç pedagògic.
En funció de les modalitats del batxillerat impartides, els centres han de disposar, així mateix, de les instal·lacions següents:
Dues aules diferenciades dotades de les instal·lacions adequades per a l'ensenyament de les matèries de modalitat quan s'imparteixi la via d'arts plàstiques, imatge i disseny.
Una aula de música quan s'imparteixi la via d'arts escèniques, música i dansa.
b ) Per a la modalitat de ciències i tecnologia:
Tres laboratoris diferenciats de física, química i ciències.
Els centres d'educació secundària han de tenir, com a màxim, 30 alumnes per unitat escolar en educació secundària obligatòria i de 35 en batxillerat.
Per impartir els ensenyaments d'educació secundària obligatòria i de batxillerat és necessari tenir el títol de graduat, llicenciat, enginyer o arquitecte, a més del màster que habilita per a l'exercici de les professions de professor d'educació secundària obligatòria, batxillerat, formació professional i ensenyaments d'idiomes.
Els professors de l'educació secundària, així mateix, han d'acreditar la qualificació específica per impartir les àrees i matèries respectives.
El nombre mínim de professors en els centres d'educació secundària és el necessari per cobrir l'horari que s'estableixi en els diferents programes i plans d'estudi autoritzats.
Els centres que escolaritzin alumnes amb necessitat específica de suport educatiu han de tenir a més, el personal que si, s'escau, determini l'Administració educativa competent.
Aquest personal ha d'estar en possessió de la titulació o qualificació adequada.
La impartició dels mòduls específics a què es refereix l'article 30.3, lletra a i b, de la Llei orgànica d'educació, requereix disposar dels espais i equipaments que per a cada un d'aquests determini l'Administració educativa competent.
La impartició dels mòduls voluntaris al qual es refereix l'article 30.3 lletra c de la Llei orgànica d'educació requereix disposar, almenys, dels mateixos requisits exigits per a la autorització de centres de formació d'adults que imparteixen l'educació secundària obligatòria.
En el cas de centres situats en el mateix edifici o recinte escolar, el pati d'esbarjo i la sala polivalent dels centres d'educació primària cobreixen les exigències corresponents dels centres d'educació infantil, sempre que es garanteixi, per als alumnes d'educació infantil, l'ús de la dependència esmentada en horari independent, llevat que es tracti de centres que agrupin alumnes de diferents etapes a les mateixes unitats.
Així mateix, el despatx de direcció, els espais destinats a l'administració i la sala de professors dels centres d'educació primària cobreixen les exigències d'aquestes instal·lacions en educació infantil.
En el cas de centres d'educació primària i d'educació secundària obligatòria situats en el mateix edifici o recinte escolar, es consideren instal·lacions comunes les següents:
d ) Els despatxos de direcció, els espais destinats a l'administració i la sala de professors.
e ) En els centres amb fins a dotze unitats d'educació primària i fins a vuit unitats d'educació secundària obligatòria, l'aula taller per a tecnologies i les aules de música i educació plàstica i visual cobreixen l'exigència de la sala polivalent d'educació primària.
En el cas de centres que imparteixin educació secundària obligatòria i batxillerat, han de reunir les condicions que especifiquen els articles 14 i 15 d'aquest Reial decret, amb les excepcions següents:
a ) El gimnàs, la biblioteca, el pati d'esbarjo, els espais destinats a l'administració, els despatxos i la sala de professors es consideren instal·lacions comunes.
b ) Una de les aules diferenciades a les quals fa referència l'article 15.2 apartat a per a l'ensenyament de les matèries de batxillerat de la modalitat d'arts, en la via d'arts plàstiques, imatge i disseny, cobreix l'exigència de l'aula de dibuix de la modalitat de ciències i tecnologia i viceversa.
Així mateix cobreix l'exigència de l'aula d'educació plàstica i visual per a l'educació secundària obligatòria.
c ) L'aula de música per al batxillerat d'arts en la via d'arts escèniques, música i dansa cobreix l'exigència de l'aula de música per a l'educació secundària obligatòria.
d ) Els laboratoris per al batxillerat de la modalitat de ciències i tecnologia cobreixen l'exigència del laboratori de ciències experimentals per a l'educació secundària obligatòria.
De la mateixa manera, l'aula de tecnologia per al batxillerat cobreix l'exigència de l'aula taller de tecnologies per a l'educació secundària obligatòria.
Els centres docents que imparteixin educació secundària obligatòria o batxillerat i formació professional poden disposar de recursos humans i instal·lacions comunes.
A aquests efectes, es consideren instal·lacions comunes les que es destinin a usos similars en funció del temps d'utilització dels espais respectius, previstos per a cada un dels ensenyaments.
Els centres creats o autoritzats a l'empara del que disposa aquest Reial decret poden ser autoritzats per impartir els ensenyaments corresponents a persones adultes, d'acord amb els programes que s'estableixin a l'efecte, si no representa menyscabament per als ensenyaments cursats pels alumnes escolaritzats al centre, especialment quant al règim horari.
Els centres específics d'educació de persones adultes que imparteixin l'educació secundària obligatòria i/o el batxillerat es regeixen pel que disposa aquest Reial decret pel que fa a les instal·lacions i la titulació dels docents.
Els requisits d'instal·lacions s'han d'adequar a l'organització específica dels ensenyaments d'adults.
Les administracions educatives competents han d'adaptar el que disposa aquest Reial decret als centres d'educació especial que ofereixen ensenyaments adreçats a alumnes amb necessitats educatives especials que no puguin ser ateses en el marc de les mesures d'atenció a la diversitat en els centres ordinaris.
Els centres d'educació infantil i d'educació primària que atenguin poblacions d'especials característiques sociodemogràfiques o escolars queden exceptuats dels requisits que estableixen els articles 6.1 i 9 d'aquest Reial decret, quant al nombre d'unitats que han de tenir els centres.
Per a aquests centres s'entén per unitat escolar l'agrupació d'alumnes atesos conjuntament i simultàniament per un professor de manera ordinària, independentment del nivell al qual pertanyin.
Als efectes que preveu aquesta disposició, les administracions educatives competents han d'adequar els requisits que preveuen els títols II i III d'aquest Reial decret a les especials característiques i dimensions d'aquests centres.
Els requisits dels centres docents el caràcter específic dels quals estigui reconegut per acords internacionals de caràcter bilateral poden ser adaptats pel Ministeri d'Educació.
El que disposa el present Reial decret sobre nombre màxim d'alumnes per unitat escolar s'ha d'entendre sense perjudici de l'obligació dels centres acollits al règim de concerts educatius del fet que les unitats concertades tinguin una relació mitjana alumnes-professor per unitat escolar no inferior a la que determini l'Administració educativa, tenint en compte l'existent per als centres públics de la comarca, municipi, o, si s'escau, districte on estigui situat el centre.
Els centres públics i els centres privats autoritzats han de ser inscrits en un registre públic dependent de l'Administració educativa competent, que ha de traslladar les anotacions registrals al Ministeri d'Educació, en el termini màxim d'un mes, d'acord amb l'article 13 de la Llei orgànica reguladora del dret a l'educació, desplegat pel Reial decret 276/2003, de 7 de març, pel qual es regula el Registre estatal de centres docents no universitaris.
En aplicació del que estableix l'article 24.1 de la Llei orgànica 8/1985, de 3 de juliol, reguladora del dret a l'educació, els centres privats que imparteixin ensenyaments que no estiguin regulats a la Llei orgànica 2/2006, de 3 de maig, d'educació, que estan sotmesos a les normes de dret comú, no poden utilitzar cap de les denominacions genèriques que estableix la Llei esmentada per als centres docents, ni qualssevol altres que puguin induir a error o confusió amb aquelles.
Els professionals que en la data d'entrada en vigor d'aquest Reial decret hagin estat habilitats per a la docència de l'educació infantil, en els dos cicles, de l'educació primària, de l'educació secundària obligatòria, del batxillerat i de la formació professional mantenen l'habilitació.
Així mateix, a partir de l'entrada en vigor d'aquest decret, no es poden iniciar procediments d'habilitació per als professionals que no tenen la formació inicial adequada.
Totes les referències per a les quals en aquest Reial decret s'utilitza la forma de masculí genèric, s'han d'entendre aplicables, indistintament, a dones i a homes.
Els centres docents autoritzats amb anterioritat a l'entrada en vigor del present Reial decret s'entenen autoritzats per a la impartició dels ensenyaments corresponents.
Les sol·licituds d'autorització de nous centres presentats amb posterioritat a l'entrada en vigor del present Reial decret han de complir els requisits mínims aquí establerts.
Els centres que a l'entrada en vigor del present Reial decret tinguin aprovat per l'Administració educativa el projecte d'obres requerit per autoritzar-los es regeixen, pel que fa a les instal·lacions, a la normativa en vigor al moment de realitzar l'aprovació esmentada.
Les administracions educatives han de procedir, en el termini de dos anys des de l'entrada en vigor d'aquest Reial decret, a l'acreditació expressa del compliment dels requisits als quals es refereix l'apartat primer de la disposició addicional vuitena.
Sense perjudici del que estableix la disposició derogatòria única, el que disposen els articles 10 i 13 del Reial decret 1004/1991, de 14 de juny, pel qual s'estableixen els requisits mínims dels centres que imparteixin ensenyaments de règim general no universitaris, pel que fa als requisits mínims d'instal·lacions i ràtios dels centres docents que imparteixen el primer cicle de l'educació infantil, és aplicable en tant que les administracions educatives no ho regulin en el seu àmbit de competències.
A l'entrada en vigor d'aquest Reial decret queda derogat el Reial decret 1004/1991, de 14 de juny, pel qual s'estableixen els requisits mínims dels centres que imparteixin ensenyaments de règim general no universitaris, d'acord amb el que estableix la disposició transitòria tercera d'aquest Reial decret.
Queden derogades totes les disposicions del mateix rang o inferior que s'oposin al que disposa aquest Reial decret.
Aquest Reial decret té caràcter de norma bàsica i es dicta a l'empara del que disposa l'article 149.1.1r sobre regulació de les condicions bàsiques que garanteixin la igualtat de tots els espanyols en l'exercici dels drets i en el compliment dels deures constitucionals i 30è de la Constitució, que atribueix a l'Estat la competència per dictar normes bàsiques per al desplegament de l'article 27 de la Constitució, a fi de garantir el compliment de les obligacions dels poders públics en aquesta matèria.